**MINISTRSTVO ZA KULTURO**

**POROČILO O IZVEDBI STRATEŠKIH USMERITEV IN PRIORITET INŠPEKTORATA RS ZA KULTURO IN MEDIJE (IRSKM)**

**ZA LETO 2019**

|  |  |  |
| --- | --- | --- |
| **IRSKM:** | **PLANIRANE NALOGE** | **IZVEDENE NALOGE** |
| Izvedba sistemskih inšpekcijskih nadzorov (na podlagi količnika ocene tveganja in na podlagi izbranih aktualnih vsebinskih področij) | Redni inšpekcijski nadzori, na podlagi katerih se pri zavezancih preverja spoštovanje izvajanja predpisov, ki so v pristojnosti nadzora IRSKM, izvedeni na področju nadzora nad:  KNJIŽNICE IN KNJIŽNIČNA DEJAVNOST:  Preverjanje obratovalnega časa in organiziranosti izbranih splošnih knjižnic  VARSTVOM DOKUMENTARNEGA IN ARHIVSKEGA GRADIVA:  Nadzor nad izpolnjevanjem določb ZVDAGA glede materialnega varstva pri izvajalcih javne arhivske službe (npr. depoji) in varstva e-arhivske dediščine pri ustvarjalcih arhivskega gradiva večjega pomena (npr. notranja pravila). | KNJIŽNICE IN KNJIŽNIČNA DEJAVNOST:  Opravljeni vsi načrtovani redni nadzori s preverjanjem obratovalnega časa in poslovanja splošnih knjižnic.  VARSTVOM DOKUMENTARNEGA IN ARHIVSKEGA GRADIVA:  Izveden nadzor oz. kontrola izvrševanja naloženih ukrepov glede materialnega varstva pri izvajalcih javne arhivske službe (npr. izvršba v zadevi »depo PAM«) in varstva e-arhivske dediščine pri ustvarjalcih arhivskega gradiva večjega pomena (notranja pravila Ministrstva za pravosodje).  Drug sistemski nadzor se zaradi reševanja prijav in menjave predpisov (Pravilnik o enotnih tehnoloških zahtevah) ni izvajal. |
| Izvedba prioritetnih inšpekcijskih nadzorov na osnovi prejetih pobud in prijav, katerih je prednostna obravnava upravičena z vidika javnega interesa | Prioritetni inšpekcijski nadzori, opravljeni na podlagi prejetih prijav in pobud za nadzor glede na težo kršitve in možne posledice, ki jih kršitev ima za javni interes in kadar gre za zadevo, v kateri je delo drugih organov ali institucij odvisno od ugotovitev inšpektorjev:  KULTURNA DEDIŠČINA:  Prioritetni inšpekcijski nadzori so bili planirani v primerih objektov, ki imajo status kulturnega spomenika, državnega ali lokalnega pomena in je, bodisi zaradi nedovoljenih posegov, bodisi zaradi nevzdrževanja, ogrožena ohranitev njihovega kulturnega pomena in primeri, pri katerih objekti kulturne dediščine zaradi slabega gradbenega stanja lahko predstavljajo nevarnost za premoženje, zdravje in življenje ljudi, oziroma lahko ogrožajo mimoidoče, promet, sosednje objekte ali svojo neposredno okolico.  VARSTVOM DOKUMENTARNEGA IN ARHIVSKEGA GRADIVA:  Arhivsko gradivo, ki ima status kulturnega spomenika, primeri ko zaradi nesreč, ki jih bodisi namerno ali nenamerno povzroči človek (npr. požar, vdor vode) ali zaradi naravnih nesreč (npr. poplava, vihar, potres, plaz in podobno), obstaja (neposredna) nevarnost poškodovanja ali je že nastala škoda na arhivskem gradivu, ter drugi primeri ko zaradi nepravilnega ravnanja oziroma rabe ali opustitve dolžnega ravnanja z arhivskim gradivom obstaja (neposredna) nevarnost poškodovanja ali je že nastala škoda na arhivskem gradivu (npr. kot posledica ne zagotavljanja materialnih, kadrovskih in finančnih pogojev za varstvo arhivskega gradiva ali/in nepoznavanja/neupoštevanja arhivske zakonodaje).  PREMIČNA KULTURNA DEDIŠČINA IN MUZEJI:  Nacionalno bogastvo oz. premičnina, ki ima status kulturnega spomenika in je, bodisi poškodovana ali je v neposredni nevarnosti poškodovanja, bodisi zaradi nepravilnega vzdrževanja, ravnanja ali rabe, bodisi zaradi opustitve dolžnega vzdrževanja ali ravnanja obstaja nevarnost njegovega poškodovanja.  NEPREMIČNA KULTURNA DEDIŠČINA (ARHEOLOGIJA):  Arheološka ostalina, ki ima status kulturnega spomenika, in je bodisi zaradi nedovoljenih posegov bodisi zaradi ne vzdrževanja, ogrožena.  JAVNA RABA SLOVENŠČINE:  Spletno predstavljanje pravnih oseb in fizičnih oseb z registrirano dejavnostjo.  OBVEZNI IZVOD PUBLIKACIJ:  Oddaja obveznih izvodov (5. člen ZOIPub)  MEDIJI:  Prioritetni inšpekcijski nadzori so bili planirani v primerih zaščite otrok in mladoletnikov v spletnih elektronskih publikacijah, izdajanja programskih vsebin prek medija, ki ni vpisan v razvid medijev pri pristojnem ministrstvu, omejitve lastništva v medijih in zaščite slovenskega jezika v medijih. | KULTURNA DEDIŠČINA:  Prioritetni inšpekcijski nadzori so bili uvedeni v vseh primerih, v katerih je bila prednostna obravnava upravičena z vidika varstva javnega interesa in se vsi nanašajo na objekte, ki imajo status kulturnega spomenika, državnega ali lokalnega pomena. Planirane naloge so bile v letu 2019 izvedene 100%.  VARSTVOM DOKUMENTARNEGA IN ARHIVSKEGA GRADIVA:  Izveden nadzor nad varstvom arhivskega gradiva javnopravnih oseb (34., 39., 40. člen ZVDAGA):  Izveden nadzor nad varstvom arhivskega gradiva javnopravnih oseb (34.,39.,40. člen ZVDAGA): pri ustvarjalcih s področja vzgoje in izobraževanja (gimnazije, strokovne šole in mladinski domovi) sprejem ukrepov za zagotovitve materialnega varstva in ureditev/popis/izročitev javnega arhivskega gradiva;  pri ustvarjalcih s področja in zdravstva sprejem ukrepov za zagotovitev materialnega varstva in ureditev/popis/izročitev javnega arhivskega gradiva (npr. Splošna bolnišnica dr. Franca Derganca);  pri organih državne uprave (agencije) sprejem ukrepov za zagotovitev varstva dokumentarnega in arhivskega gradiva v digitalni obliki;  pri različnih ustvarjalcih (šole, občine, kulturni domovi) – najemnikih storitev hrambe pri zunanjih izvajalcih (zaključenih več zadev v zvezi s podjetjem Tetrada d.o.o. v stečaju).  PREMIČNA KULTURNA DEDIŠČINA IN MUZEJI:  Izveden nadzor zaradi neustrezne hrambe nacionalnega bogastva (npr. sprejeti ukrepi za varstvo likovne zbirke Avgusta Černigoja; izvršeni ukrepi za varstvo arheološke zbirke PMPO).  NEPREMIČNA KULTURNA DEDIŠČINA (ARHEOLOGIJA):  Izveden nadzor nad nedovoljenimi posegi v arheološko dediščino: (npr. arheološko najdišče Ig; Spodnje Škofije; Slovenj Gradec, Grintovec pri Šmarju,  Spodnja Hajdina).  JAVNA RABA SLOVENŠČINE:  Izvedeno je bilo 80%nadzorov na osnovi prejetih prijav in pobud glede spletnega predstavljanja pravnih oseb in fizičnih oseb z registrirano dejavnostjo.  OBVEZNI IZVOD PUBLIKACIJ:  Izveden je bil celoten načrtovan nadzor, razen novega pripada pobud in prijav, prejetih v oktobru 2019.  MEDIJI:  Prioritetni inšpekcijski nadzori na podlagi prejetih prijav so bili izvedeni v vseh primerih izdajanja in razširjanja programskih vsebin prek elektronskih in tiskanih medijev, ki niso bili vpisani v razvid medijev pri pristojnem ministrstvu ter v primerih zaščite slovenskega jezika v (elektronskih) medijih. Izvedeni so bili tudi nadzori zaradi omejitev lastništva medijev.  Prijave glede prioritetno planiranih inšpekcijskih nadzorov glede zaščite otrok in mladoletnikov v spletnih elektronskih publikacijah, prijav ni bilo. |
| Izvedba inšpekcijskih nadzorov na osnovi ostalih pobud in prijav | KULTURNA DEDIŠČINA:  Neprioritetni inšpekcijski nadzori na osnovi prejetih pobud in prijav niso bili posebej planirani, vendar mora IRSKM tudi na področju nepremične kulturne dediščine, v okviru svojih pristojnosti, na podlagi določil ZIN, obravnavati vse prejete prijave, pritožbe, sporočila in druge vloge.  JAVNA RABA SLOVENŠČINE, OBVEZNI IZVOD PUBLIKACIJ, KNJIŽNICE IN KNJIŽNIČNA DEJAVNOST:  V okviru razpoložljive kadrovske sestave inšpektorata se obravnavajo glede na vrstni red prispetja.  MEDIJI:  Z izrednimi nadzori se preverjajo vsebine navedb v konkretnih prijavah, kar pomeni, da se ti nadzori opravljajo na podlagi konkretnih prijav, vlog, pritožb in sporočil. Inšpektor se na podlagi vsebine prijave odloči, ali bo pri zavezancu opravil inšpekcijski nadzor ali ne. | KULTURNA DEDIŠČINA:  Neprioritetni inšpekcijski nadzori, na podlagi prejetih prijav in pobud so bili izvedeni v večjem številu primerov kot v preteklem poročevalnem obdobju, tudi iz razloga nove zaposlitve na področju kulturne dediščine v zadnjem trimesečnem obdobju. Obravnavanih je bilo približno 80 odstotkov prejetih prijav v primerih, v katerih prednostna obravnava ni bila upravičena.  PREMIČNA KULTURNA DEDIŠČINA IN MUZEJI:  Izveden nadzor nad trgovanjem s kulturno dediščino: trgovci s kulturno dediščino.  NEPREMIČNA KULTURNA DEDIŠČINA (ARHEOLOGIJA):  Nadzor nad nedovoljenimi posegi, ki je bil začet v letu 2018 se bo nadaljeval/zaključil v prvi polovici leta 2019.  JAVNA RABA SLOVENŠČINE, OBVEZNI IZVOD PUBLIKACIJ, KNJIŽNICE IN KNJIŽNIČNA DEJAVNOST:  Izvedenih in zaključenih je bilo 36 nadzorov na vseh področjih.  DOKUMENTARNO IN ARHIVSKO GRADIVO TER ARHIVI:  Sprejem ukrepov za ureditev zbirke in izročitev javnega arhivskega gradiva pristojnemu arhivu: Dom starejših občanov.  MEDIJI:  Izredni inšpekcijski nadzori na podlagi prejetih prijav in pobud so bili izvedeni v relativno velikem številu primerov. Začetih je bilo okoli 80% postopkov na podlagi prijav, v upravičena (sovražni govor, oglaševalske vsebine v medijih, impresum, volilna in referendumska kampanja v medijih…), v letu 2019 je bilo zaključenih okoli 60% navedenih postopkov.. |
| Uvedeni prekrškovni postopki | KULTURNA DEDIŠČINA:  Vodenje prekrškovnih postopkov ni bilo posebej planirano, vendar je IRSKM na področju nepremične kulturne dediščine, v okviru svojih zmožnosti, na podlagi določil ZP-1, v primerih ko so bile v inšpekcijskih postopkih ugotovljene kršitve, zoper kršitelje uvedel tudi prekrškovne postopke  JAVNA RABA SLOVENŠČINE:  Prekrški povezani s spletnim predstavljanjem.  DOKUMENTARNO IN ARHIVSKO GRADIVO TER ARHIVI:  -neopravljen preizkus strokovne usposobljenosti  MEDIJI:  Planirani so bili hitri prekrškovni postopki v zvezi z morebitnimi kršitvami ZMed. | KULTURNA DEDIŠČINA:  Na področju nepremične kulturne dediščine so bili prekrškovni postopki uvedeni v manjšem številu kot v predhodnih poročevalnih obdobjih, zaradi večjega števila inšpekcijskih zadev v katerih je bila prednostna obravnava upravičena z vidika varstva javnega interesa.  PREMIČNA KULTURNA DEDIŠČINA IN MUZEJI:  Izveden nadzor nad trgovanjem s kulturno dediščino pri trgovcih na območju Ljubljane (npr. trgovanje s skulpturami Janeza Boljke).  NEPREMIČNA KULTURNA DEDIŠČINA (ARHEOLOGIJA):  Nadaljevanje nadzora nad nedovoljenimi posegi v različnih zadevah.  JAVNA RABA SLOVENŠČINE:  Prekrški postopkov ni bilo vodenih.  DOKUMENTARNO IN ARHIVSKO GRADIVO TER ARHIVI:  -Sprejem ukrepov v zvezi z neopravljenim izpitom strokovne usposobljenosti (npr. Javni sklad RS za kulturne dejavnosti);  -Sprejem ukrepov za ureditev zbirke in izročitev javnega arhivskega gradiva pristojnemu arhivu: (npr. APZ T. Tomšič).  MEDIJI:  Na področju nadzora nad mediji so bila zavezancev izrečena opozorila zaradi manjših kršitev ZMed in ZVRK. |
| Izvedba skupnih inšpekcijskih nadzorov | IRSKM v letu 2019 ni načrtoval skupnih inšpekcijskih nadzorov z drugimi inšpekcijskimi organi.  Skupni inšpekcijski nadzori na področju nepremične kulturne dediščine niso bili planirani.. | Skupni inšpekcijski nadzori na področju nepremične kulturne dediščine niso bili planirani.  Po potrebi pa so se na področju nepremične kulturne dediščine izvajale usklajene skupne aktivnosti z gradbeno inšpekcijo (IRSOP). |

Ljubljana, 6.1.2020

Sonja Trančar

Glavna inšpektorica